Source: https://octavpelin.wordpress.com/2015/05/19/
Timestamp: 2020-07-11 10:52:09+00:00

Document:
19 | mai | 2015 | Octavpelin's Weblog
MINORITARUL KLAUS IOHANNIS S-O INTALNIT MARTI LA COTROCENI CU NEMBRII GRUPULUI PARLAMENTAR AL MINORITATILOR NATIONALE!
Preşedintele Klaus Iohannis, s-a întâlnit marți la Palatul Cotroceni, cu membrii Grupului parlamentar al minorităților naționale, pentru o discuție „pe teme de interes pentru minoritățile naționale din România”, anunță Administrația Prezidențială într-un comunicat.
„Cu această ocazie, Președintele României a transmis întreaga sa apreciere pentru eforturile organizațiilor minorităților naționale și cele ale Grupului parlamentar de a promova constant valori și principii democratice și europene, pentru deschiderea permanentă către cooperare, dialog și construcție împreună cu reprezentanții majorității. În opinia sa, minoritățile naționale au reprezentat constant un factor de echilibru și stabilitate în sistemul politic din România în ultimii 25 de ani”, se menționează în comunicat.
Iohannis „și-a exprimat convingerea că acest model de cooperare trebuie continuat și îmbogățit, fiind parte esențială a viziunii sale privind statul român și guvernarea. În opinia sa, societatea și statul român au nevoie de contribuția minorităților naționale la procesul de schimbare pe care îl parcurg în prezent, dar și la proiectele naționale pe termen lung. Domnul Președinte Klaus Iohannis a subliniat că obiectivele sale de mandat privind aplicarea legilor, funcționarea instituțiilor și buna guvernare vor avea efecte pozitive inclusiv în ceea ce privește respectarea drepturilor minorităților naționale”, conform sursei citate.
Președinția precizează că membrii Grupului parlamentar al minorităților naționale din Camera Deputaților au adus în discuție nevoia de a avea un proiect de țară asumat de întreaga societate românească, necesitatea păstrării identității etnice și a dreptului de a studia în limba maternă, situația actuală din sistemul sanitar românesc, precum și problema acordării cetățeniei române pentru cei care au studiat în România. „În cadrul întâlnirii de la Palatul Cotroceni a mai fost abordată problema restituirii proprietăților comunităților etnice și religioase preluate abuziv de statul român și adoptarea unui cadru legal pentru protejarea monumentelor istorice”, se mai arată în comunicat.
REALIZATORUL DE LA ANTENA § ,MIRCEA BADEA II PUNE O INTREBARE CARE IL LASA MUT PE PENALUL KLAUS IOHANNIS „GHINION”: „IOHANNIS A FOST BUGETAR O VIATA INTREAGA,N-ARE AFACERI,DACA NU ERA PRESEDINTE ALES SI NU AVEA IMUNITATE,EU DACA AS FI PROCUROR”ARE SASE CASE ,AM O SUSPICIUNE.LA PUSCARIE!,ERA BINE? POATE ERA BINE!”
”Președintele României a fost astăzi foarte tare. Am înțeles că e deranjat de modificările de la Codul penal. Nu le promulgă. Deci dânsul vrea să fie în continuare arestări în România doar pe bază de suspiciune, nu pe bază de indicii. (…) Suspiciunea e suficientă când vrei să arestezi un om, nu? Că de aia e democrație, stat de drept și libertate, ca să arestezi pe bază de suspiciune, nu de indicii, nu?
(…) Că așa, ca idee, dacă eu aș fi procuror acum, cu Codul ăsta penal, aș face un calcul și aș zice: ‘Iohannis a fost bugetar o viață întreagă, n-are afaceri. A fost bugetar: profesor, primar, bugetar. Dar are șase case‘. Eu aș putea, eu, procuror, să am o suspiciune în ceea ce-l privește. Eu nu cunosc mulți bugetari, cu toată dragostea, cu șase case. Deci, aș putea să am o suspiciune? Da! Deci, l-aș putea băga la pușcărie pe baza suspiciunii? Da! Bun! Eu zic că e bine, suntem bine.
(…) Are imunitate, dar zic așa, ca idee, înainte să aibă imunitate. Întreb așa: Cum ar fi fost? Întreb acum public: Domnul Iohannis, cum ar fi fost, domnule? Vi s-ar fi părut bine? Adică e corect așa? Fără niciun indiciu, pur și simplu: ‘un bugetar, șase case, am o suspiciune. La pușcărie!‘. Era bine? Poate era bine”, a comentat Mircea Badea, în intervenția din emisiunea ”100 de minute”, de la Antena 3.
PENALUL PENALILOR TRAIAN BASESCU S-O TREZIT CU UN NOU DOSAR PENAL : CASA MIHAILEANU!
Dosarul casei din Mihăileanu pentru care Traian Băsescu a semnat pe vreme când era primar al Capitalei, a fost redeschis.
Dosarul casei din strada Mihăileanu a lui Traian Băsescu primise neînceperea urmăririi penale pe 12 decembrie 2005.
Povestea casei din Mihăileanu a început la 14 august 2002, când Traian Băsescu, primar la acea vreme, i s-a repartizat etajul unei vile din fondul locativ de la Primăria Capitalei. Ulterior, pe 4 februarie 2003, el a cumpărat etajul de vilă din Mihăileanu. Apărătoarea lui Traian Băsescu în faţa acuzaţiilor de abuz în serviciu, fals în înscrisuri sub semnătură privată şi fals în declaraţii, a fost Elena Udrea.
– See more at: http://www.dcnews.ro/dosarul-traian-basescu-casa-mihaileanu-redeschis_475792.html#sthash.Cc5hByY1.dpuf
PROBLEME DE IMAGINE LA COTROCENI A SLUGII CANCELARULUI GERMAN ANGELA MERKEL ,KLAUS IOHANNIS!
După ce Președintele României, Klaus Iohannis, a oferit un interviu presei din Germania, despre care Departamentul de Comunicare al Administrației Prezidențiale a precizat că va fi difuzat de televiziunea publică germană, ziarista germană care i-a luat interviu șefului statului reacționează. Aceasta din urmă a precizat, într-un răspuns trimis jurnalistului Cătălin Striblea, moderatorul emisiunii ”Ultimul cuvânt”, difuzată la B1 TV, că nu a precizat niciodată că va difuza respectivul material integral la televiziune.
”(…) Îmi pare rău pentru confuzie. Nu s-a pus niciun moment problema ca interviul să fie difuzat la televiziune integral. Niciodată nu procedăm în acest fel. Intenţia a fost din start să folosim anumite pasaje în materiale care vor fi difuzate la televiziune, iar întregul interviu să fie pus pe internet. (…)”, a punctat ziarista pentru Cătălin Striblea.
În acest context, Administrația Prezidențială și Departamentul de comunicare de la Cotroceni par să fi fost prinși cu minciuna, având în vedere că sms-ul trimis către presă se menționa că este vorba de „un interviu pentru Televiziunea Publica Germana ARD care va putea fi urmarit in intervalul 12.00- 12.45.”
”Dear Mr. Striblea,
thank you for your Mail and your questions. I am sorry for the confusion. But indeed it was never told that we will broadcast the Interview as a whole immediately. We never do so.
The intention was from the beginning: To use soundbites in various reports, News etc. And to broadcasted as a whole interview on our ARD-Studio Wien blog (Sunday).
Some of the pieces were already broadcasted, for example as you mentioned Sunday. But you sure understand that I can not tell exactly in future when all the other parts we’ll be on air.
It was recorded last Tuesday in Bukarest.
Susanne Glass”, este răspunsul oferit de aceasta și prezentat în emisiunea ”Ultimul cuvânt”, de la B1, de luni seară.
În cadrul conferinței de presă de luni, Iohannis a evitat subiectul și a precizat că Departamentul de comunicare al Administrației Prezidențiale va oferi toate explicațiile necesare.
PENALUL KLAUS IOHANNIS L-O UNS PE DANIEL HORODNICEANU CA SEF AL DIICOT!
Președintele Klaus Iohannis a decis cu privire la șefia Direcției de Investigare a Infracțiunilor de Criminalitate Organizată și Terorism.
Astfel, în cadrul unui comunicat de presă al Administrației Prezidențiale se arată faptul că Președintele Klaus Iohannis a semnat, marți, Decretul pentru numirea lui Daniel Horodniceanu la șefia DIICOT.
„Președintele României, domnul Klaus Iohannis, a semnat marți, 19 mai a.c., Decretul pentru numirea domnului Daniel-Constantin Horodniceanu în funcţia de procuror-șef al Direcției de Investigare a Infracțiunilor de Criminalitate Organizată și Terorism pe o perioadă de 3 ani.”, potrivit unui comunicat de presă.
De reamintit faptul că Președintele Klaus Iohannis a solicitat CSM, săptămâna trecută, stenograma şedinţei Secţiei pentru procurori din cadrul Consiliului Superior al Magistraturii, din data de 04 mai 2015, şedinţă în care a fost intervievat candidatul propus de ministrul Justiţiei, Daniel Horodniceanu.
CCR VA JUDECA PE 10 IUNIE SESIZAREA PENALULUI INCOMPATIBIL KLAUS IOHANNIS!
Curtea Constituțională a României va discuta pe 10 iunie sesizarea președintelui Klaus Iohannis în cazul legii privind incompatibilitățile, respectiv Legea pentru modificarea Legii serviciilor comunitare de utilități publice 51/2006, notează agerpres.ro.
Președintele Klaus Iohannis a transmis, luni, președintelui Curții Constituționale, Augustin Zegrean, o sesizare de neconstituționalitate asupra Legii pentru modificarea Legii serviciilor comunitare de utilități publice nr. 51/2006, a informat Administrația Prezidențială.
Potrivit sursei citate, motivele sesizării vizează aspecte de neconstituționalitate constând, pe de o parte, în încălcarea normelor constituționale referitoare la domeniul rezervat legii organice, iar, pe de altă parte, a celor referitoare la competența legislativă a Camerelor Parlamentului în procedura de legiferare, prin nerespectarea dispozițiilor prevederilor Constituției.
MIRCEA SI DOINITA BASESCU SUNT AUDIATI MARTI DE TRIBUNALUL CONSTANTA IN DOSARUL SPAGII PE CARE FRATELE FOSTULUI PRESEDINTE AR FI LUAT-O DE LA BERCEA MONDIAL!
Mircea Băsescu şi soţia sa, Doiniţa Băsescu, sunt audiaţi, marţi, la Tribunalul Constanţa, în dosarul şpăgii pe care fratele fostului preşedinte al României ar fi luat-o de la clanul Bercea Mondial.
Doiniţa Băsescu ar fi povestit cum a cunoscut familia Anghel şi ar fi spus că totul a decurs normal până când Bercea Mondial a fost arestat. Apoi, potrivit Doiniței Băsescu, relaţiile ar fi devenit tensionate și ar fi început să primească vizite neanunţate de la membrii famililiei Bercea, potrivit antena3.ro.
Mai mult, a mai povestit soţia lui Mircea Băsescu, ar fi fost ameninţată de membrii familiei Bercea care i-ar fi spus că au un stick cu înregistrări şi, dacă soţul său nu le dă banii, ei vor folosi acele înregistrări la televiziuni, informează antena3.ro.
Mircea Băsescu este acuzat că, în perioada 20 februarie 2011 – 22 februarie 2012, ar fi primit 250.000 de euro de la fiul lui Bercea Mondial, Florin Anghel, prin intermediul lui Marian Căpăţână, pentru a interveni la judecători să dispună o soluţie favorabilă în dosarul în care Sandu Anghel era judecat pentru tentativă de omor, respectiv că şi-a înjunghiat un nepot. Anchetatorii susţin că, în schimbul banilor, Mircea Băsescu ar fi promis că va interveni la judecători să dispună fie condamnarea lui Bercea Mondial la o pedeapsă mai mică, fie punerea în libertate.
CCR A PUBLICAT MOTIVAREA IN CAZUL SENATORULUI DAN SOVA!
Curtea Constituțională a României a făcut marți publică motivarea cu privire la neconstituționalitatea hotărârii date de Senat prin care Dan Șova a scăpat de reținere și arestare, luată în data de 25 mai.
CCR punctează că decizia ar fi trebuit să fie luată de majoritatea membrilor prezenți.
Următorul pas este un răspuns din partea Senatului, în condițiile în care Călin Popescu Tăriceanu spunea că așteaptă motivarea CCR pentru a vedea dacă se impune reluarea votului sau ce trebuie făcut în continuare, decizie pe care o va pune imediat în aplicare. Apoi urmează un punct de vdere de la comisia juridică, notează b1.ro.
”Curtea constată că, prin Hotărârea nr.32 din 25 martie 2015, Senatul își fundamentează rezultatul votului pe dispoziții legale și regulamentare contrare Constituției, care conferă acestuia alte efecte juridice decât cele prevăzute de Legea fundamentală. Potrivit preambulului hotărârii, cererea referitoare la încuviințarea reținerii și arestării preventive a senatorului Dan-Coman Șova a primit 79 de voturi ‘pentru’, 67 de voturi ‘contra’ și 5 voturi au fost anulate. Reținând în articolul unic neîndeplinirea condițiilor cerute de art.24 alin.(4) din Legea nr.96/2006 și de art.173 din Regulamentul propriu, care consacră cvorumul decizional al majorității absolute în cazul încuviințării reținerii și arestării preventive, Senatul atribuie rezultatului votului un alt efect juridic decât cel pe care îl prevede Constituția. În concluzie, Curtea constată că hotărârea Senatului este neconstituțională prin raportare la dispozițiile art.1 alin.(5) și art.76 alin.(2) din Constituție”, se precizează în motivarea CCR.
Săptămâna trecută, vicepreședintele Senatului, Ioan Chelaru, a anunțat că este posibil ca votul în cazul Șova să fie reluat.
„CCR va trimite și Senatului decizia și va fi publicată în Monitorul Oficial. În prima ședință a Biroului permanent vom pune în discuție calea de urmat. Cred că drumul de urmat este dezbatere în Comisia juridică, stabilirea unei hotărâri în săptămâna următoare, după o ședință în plen a Senatului, probabil un nou vot. Așa cred. Am văzut puncte de vedere care vorbesc despre reinterpretare. Atât timp cât CCR a declarat neconstituțională întreaga hotărâre, asta înseamnă că și votul este neconstituțional, deci toată procedura, și atunci va trebui să refacem procedura”, a declarat explicat, la finalul Biroului permanent al Senatului.
PROCURORUL INTERINAR AL DIICOT ,GEORGIANA HOSSU DESPRE „DOSARUL BANCHERILOR” : PREJUDICIU DIN BANII ROMANILOR DE 43 MILIOANE EUROI!
Procurorii DIICOT l-au pus marți sub control judiciar pe afacerist, fiind urmărit penal în dosarul „Bancherilor” pentru constituire a unui grup infracţional organizat, înşelăciune, instigare la înşelăciune, instigare la abuz în serviciu şi spălare de bani.
CRISTIAN ADOMNITEI A FOST SUSPENDAT DIN FUNCTIA DE PRESEDINTE AL C.J. IASI!
Cristian Adomniței a fost suspendat din funcția de președinte al Consiliului Județean Iași.
„La data de 19 mai, în termenul legal prevăzut de art. 71 din Legea administrației publice locale nr. 215/ 2001, a fost emis Ordinul Prefectului județului Iași privind constatarea suspendării de drept a exercitării mandatului de Președinte al Consiliului Județean Iași de către domnul Cristian Mihai Adomniței, pe durata existenței măsurii preventive a arestului la domiciliu”, au anunțat reprezentanții Prefecturii Iași.
Grupul de lucru constituit la nivelul Instituției Prefectului județului Iași a analizat documentele comunicate de Curtea de Apel Iași.
„(…)voința instanței de judecată a fost clar orientată și explicată ca atare spre aplicarea măsurii preventive a arestului la domiciliu, însoțită de întreruperea exercitării mandatului, pe durata măsurii preventive, prin suspendarea de drept a acestuia”, menționează sursa citată.
Miercuri, consilierii județeni se vor întâlni pentru desemnarea vicepreședintelui CJ care va exercita atribuțiile președintelui CJ Iași, dar și a unui consilier județean care va exercita atribuțiile vicepreședintelui desemnat.
Magistrații Curții de Apel Iași au dispus joi, 14 mai, ca președintele Consiliului Județean (CJ) Iași, Cristian Adomniței, care se afla sub control judiciar, să fie pus sub arest la domiciliu într-un dosar în care procurorii DNA îl acuză de corupție.
DIN PUTUL DE GANDIRE AL FOSTEI PURTATOARE DE CUVINTE A LUI IOHANNIS, TATIANA BRAN:IL IA LA” MISTO” PE KLAUS IOHANNIS -GHINION,CA VORBESTE PREA-MULT!
Fosta purtătoare de cuvânt a Cotroceniului, Tatiana Niculescu Bran, crede că președintele Klaus Iohannis „vorbește prea mult”.
Bran face un bilanț al activității președintelui pe Facebook, precizând ce așteptări ar mai avea de la șeful statului. La capitolul așteptări fosta purtătoare de cuvânt notează: m-aș aștepta ca președintele „să vorbească mai puțin”.
„Câteva tăceri ale Președintelui (părerea mea e că vorbește prea mult): 1.a obținut de la partide trei legi perfectibile dar esențiale pentru alegerile de la anul și primenirea clasei politice 2.a schimbat șefia SRI 3. a încheiat acordul pentru finanțarea Apărării 4. a introdus pe ordinea de zi a CSAT defrișările ilegale și Institutul Cantacuzino 5. a criticat modificările aduse Codului penal și Codului de procedură penală 6. face vizite externe pentru susținerea primirii României în spațiul Schengen 7. a încurajat latura economică a parteneriatului cu SUA. M-aș aștepta ca, în curând, să 1.numească șefi la DIICOT și SIE 2. să desemneze consilieri presidențiali pentru sănătate și educație 3. să obțină intrarea României în Schengen, fie și parțial, până la sfârșitul anului. 4. să vorbească mai puțin”, a scris Tatiana Niculescu Bran pe pagina sa de Facebook.
PREMIERUL VICTOR PONTA A CREAT O CELULA DE CRIZA INTERINSTUTIONALA CONVOCATA LA MAE(DIN CARE FAC PARTE SIE,MAPN,SRI SI ADMINISTRATIA PREZIDENTIALA) IN LEGATURA CU REVENDICAREA ROMANULUI RAPIT DE ISIS,PE NUMELE SAU
Ministerul Afacerilor Externe informează că autorităţile române reprezentate în Celula de criză verifică „în regim de urgenţă” veridicitatea informaţiilor prezentate în ştirea de presă, inclusiv a mesajului audio, prin care gruparea jihadistă salafistă din Sahel Al-Mourabitoune revendică răpirea românului din Burkina Faso.
Celula de criza interinstituţională care gestionează situaţia cetăţeanului român răpit în Burkina Faso, constituită conform „Metodologiei de comunicare şi acţiune pentru instituţiile şi autorităţile cu responsabilităţi în gestionarea situaţiilor de atacuri teroriste în care sunt implicaţi cetăţeni români aflaţi în afara teritoriului României”, aprobată de CSAT în şedinţa din data de 3 aprilie 2013, analizează ştirea de presă cu privire la mesajul audio privind-ul pe cetăţeanul român, transmite MAE, printr-un comunicat.
„Autorităţile române competente, reprezentate în Celula de criză interinstituţională convocată de MAE după răpire verifică în regim de urgenţă veridicitatea informaţiilor prezentate în ştirea de presă, inclusiv a mesajului audio”, adaugă Ministerul Afacerilor Externe.
Celula de criza interinstituţională convocată de MAE (din care mai fac parte SIE, SRI, MApN, Administraţia Prezidenţială) lucrează în permanenţă pentru gestionarea situaţiei. Împreună cu MAE, care acţionează pe toate canalele diplomatice disponibile şi gestionează activitatea de comunicare, autorităţile române competente în domeniul securităţii naţionale (SIE, SRI, MApN) care sunt reprezentate în Celula de criză convocată de către MAE depun toate eforturile pentru eliberarea cetăţeanului român. Fiecare instituţie acţionează cu instrumentele şi metodele specifice de acţiune, conform competentelor stabilite prin Metodologia aprobată de CSAT, mai precizează membrii Guvernului roman.
GRUPAREA JUHADISTA AL – MOURABITOUNE REVENDICA RAPIREA ROMANULUI IN BURKINA -FASO IN APRILIE!
Gruparea jihadistă salafistă din Sahel, Al-Mourabitoune, precizează, într-o înregistrare audio difuzată de agenţia mauritană Al-Akhbar, că-l deţine pe românul răpit în Burkina Faso. În mesaj, gruparea „îndeamnă Guvernul român să acorde atenţie serioasă negocierilor pe tema eliberării ostaticului”, relatează VOA.
– See more at: http://www.dcnews.ro/gruparea-al-mourabitoune-revendica-rapirea-romanului-in-burkina-faso-vezi-mesajul-transmis-guvernului-roman_475757.html#sthash.Y5kzkajP.dpuf
Al-Mourabitoune revendică răpirea românului în Burkina Faso în aprilie, într-un mesaj audio ce a fost difuzat luni seară de agenția mauritană Al-Akhbar, transmite AFP.
Gruparea teroristă „îndeamnă Guvernul român să acorde atenţie serioasă negocierilor pe tema eliberării ostaticului”.
Susținând că vorbeşte în numele lui „Adnan Abou Walid Sahraoui, emirul Al-Mourabitoune”, autorul înregistrării audio în arabă „îndeamnă Guvernul român să acorde o atenţie serioasă negocierilor pe tema eliberării ostaticului deţinut de către grupare”.
„Guvernul român va purta întreaga responsabilitate a sorţii ostaticului, dacă întârzie să profite de ocazia care îi este dată să-şi elibereze cetăţeanul”, se mai spune în înregistrare, într-o aparentă referire la lipsa negocierilor cu Bucureștiul, notează AFP.
Înregistrarea difuzată de Al-Akhbar, care transmite frecvent revendicări jihadiste, se încheie prin reiterarea jurământului de credință față de gruparea Statul Islamic, anunțat săptămâna trecută în numele Al-Mourabitoune de Adnan Abou Walid Sahraoui și apoi dezmințit într-un comunicat atribuit lui Mokhtar Belmokhtar.
Revendicarea ar putea fi un nou episod în lupta pentru influență în cadrul Al-Mourabitoune, grup înființat în 2013 din fuziunea grupului lui Mokhtar Belmokhtar și a Mișcării pentru unicitate și jihad în Africa de Vest (Mujao), una dintre formațiunile jihadiste din nordul Mali vizate de operațiunea franceză Serval, lansată în ianuarie 2013.
Ministerul român de Externe a anunțat, într-o primă reacție, că „autoritățile române competente, reprezentate în Celula de criză interinstituțională convocată de MAE după răpire verifică în regim de urgență veridicitatea informațiilor prezentate în știrea de presă, inclusiv a mesajului audio”.
Românul, agent de securitate la un proiect minier din statul african Burkina Faso, a fost răpit pe 4 aprilie de bărbați înarmați. Românul a fost răpit de la mina de mangan Tambao, administrată de Pan African Minerals, o filială a Timis Corporation, compania lui Frank Timiş.
Bărbatul a fost răpit de cinci persoane înarmate după ce au atacat o patrulă de securitate pe care acesta o conducea, a anunțat atunci directorul Pan African Minerals, Souleymane Mihin.
„A fost un atac asupra uneia dintre patrulele noastre. L-au răpit pe românul care conducea patrula. Şoferul a fost împuşcat în picior. Un jandarm a fost grav rănit”, a declarat directorul atunci.
CIRCULA PE NET. STRIGATUL DE AJUTOR DIN PARTEA MAGISTRATILOR -JUDECATORI DIN ROMANIA!
Magistrații vor să le fie apărată independența, după cum se arată într-un comunicat de presă publicat pe pagina de Internet a Uniunii Naţionale a Judecătorilor din România
Judecătorii din România au solicitat, luni, Consiliului Superior al Magistraturii să-i protejeze de posibila influență a Serviciului Român de Informații. Magistrații vor să le fie apărată, astfel, independența, după cum se arată într-un comunicat de presă publicat pe pagina de Internet a Uniunii Naţionale a Judecătorilor din România.
Redăm integral, mai jos, scrisoarea judecătorilor îngrijorați de posibila ingerință a SRI în actul de Justiție:
”Către Consiliul Superior al Magistraturii,
Potrivit art. 1 din Legea 317/2004, „Consiliul Superior al Magistraturii
este garantul independenţei justiţiei”. Acest rol este conturat în mod efectiv prin prevederile art. 30 (1) din aceeaşi lege, potrivit căreia „Consiliul Superior al Magistraturii are dreptul şi obligaţia de a se sesiza şi din oficiu pentru a apăra judecătorii şi procurorii împotriva oricărui act care le-ar putea afecta independenţa sau imparţialitatea ori ar crea suspiciuni cu privire la acestea”. De asemenea, „judecătorul sau procurorul care consideră că independenţa, imparţialitatea sau reputaţia profesională îi este afectată în orice mod se poate adresa Consiliului Superior al Magistraturii, care, după caz, poate dispune verificarea aspectelor semnalate, publicarea rezultatelor acesteia, poate sesiza organul competent să decidă asupra măsurilor care se impun sau poate dispune orice altă măsură corespunzătoare, potrivit legii”.
Într-un interviu acordat site-ului juridice.ro, generalul Dumitru Dumbravă vorbeşte despre fenomenul corupţiei şi despre relaţia SRI cu judecătorii.
Citiţi articolul integral pe site-ul juridice.ro
Daniel Iane, deputat PNL, i-a atras atenţia generalului SRI că „Internetul a fost o invenţie a civililor. Nu e ARPANET (n.a. reţeaua militară creată de DARPA, predecesoarea Internetului), drumurile nu sunt ale armatei, sunt ale civililor. Armata a intrat pe drumurile noastre, asta e diferenţa. Eu vă înţeleg unde bateţi şi v-am spus că sunt un adept al acestor reglementări în ceea ce priveşte, nu Internetul, atât cât modul cum este el folosit, atât de către noi civilii cât şi de instituţiile statului. Iar, al doilea considerent, dacă-mi permiteţi: lăsaţi-ne pe noi să facem politică, lăsaţi-ne pe noi să facem declaraţiile politice. Dumneavoastră sunteţi invitaţi aici ca specialist al nostru, pe care noi îl plătim, vă întrebăm, ne răspundeţi, nu faceţi aprecieri”.
GAULEITERUL NAZI , PENALUL KLAUS IOHANNIS NU VREA MODIFICAREA CODULUI PENAL SI A CELUI DE PROCEDURA PENALA LASAT MOSTENRE DE PREDECESORUL SAU ,MENTORUL SAU PENAL TRAIAN BASESCU!
Președintele Klaus Iohannis a susținut o conferință de presă la Palatul Cotroceni. În debutul conferinței, președintele a spus că vrea să se refere la „trei chestiuni”.
„Pentru a preveni neînţelegeri sau interpretări eronate, am decis că atunci când ajung la mine legi importante spre promulgare să fac declaraţii legate de promulgarea sau, după caz, nepromulgarea lor”, a spus Iohannis.
Președintele a amintit, în acest context, legea pentru modificarea şi completarea legii privind finanțarea partidelor politice, legea pentru alegerea autorităţilor din administraţia publică şi legea privind statutul autorităţilor locale, respectiv Codul penal şi de procedura penală.
„Pentru mine este foarte important că modificările legislative să ducă la o îmbunătăţire a situaţiei. Îmbunătăţire vizând creşterea performanţei partidelor politice, creşterea transparenţei în gestionarea banilor în campanie şi în ansamblu creşterea performanţei clasei politice. Aceste legi au fost promulgate. Nu sunt legi perfecte. Ştiu că au existat discuţii în spaţiul public, a mai spus președintele.
„În privinţa legii incompatibilităţilor, ea nu va fi promulgată. Această lege a ajuns la preşedinţie anul trecut, a fost trimisă la reexaminare de predecesorul meu, acum a fost trimisă a doua oară spre promulgare. Am serioase dubii privind constituţionalitatea acestui act normativ”, a precizat președintele.
„Am trimis o adresă Curţii Constituţionale în care solicit să se examineze constituţionalitatea acestui act normativ”, a declarat Iohannis.
În privinţa Codului Penal şi Codului de Procedură Penală, Klaus Iohannis a spus că nu va accepta modificări ale legii în interesul parlamentarilor: „Nu sunt de acord cu astfel de modificări. Codul penal și Codul de procedură penală sunt acte normative noi și ele trebuie să fie lăsate să funcționeze un timp pentru a vedea în mod obiectiv dacă este nevoie de anumite modificări. Nu pot să accept ca parlamentarii să facă modificări la aceste acte normative în interesul lor propriu. Nu voi promulga nicio modificare”.
Întrebat când va fi numit un nou șef la DIICOT, Iohannis a spus că o decizie în acest sens va fi luată în cursul acestei săptămâni.
În ceea ce privește defrișările, Iohannis s-a arătat hotărât să discute acest lucru în CSAT.
„Am avut o discuţie cu premierul şi am definitivat ordinea de zi în viitorul CSAT. Aşteptăm materialele de la toate instituţiile abilitate pentru a avea o imagine clară asupra amplorii şi pagubelor produse de defrişările ilegale. Dacă este cazul vom lua o decizie”.
Întrebat dacă intenţionează să sesizeze Curtea Constituțională privind Codul Silvic, președintele a replicat afirmând că dacă ar fi avut această intenție ar fi făcut deja acest lucru.
„Legat de Codul Silvic au fost puncte de vedere diferite cu premierul, dar nu pot accepta ca aceste dezbateri să ducă la aluzii că se face trafic de influenţă în anturajul preşedintelui. Acest lucru nu s-a întâmplat şi nu se va întâmpla”, a explicat Iohannis.
Întrebat cum vede faptul că guvernul nu aplică legea şi nu organizează alegeri parţiale acolo unde este cazul, respectiv, în cinci Consilii Judeţene, trei mari municipii şi 14 colegii de senatori şi deputaţi, Iohannis a răspuns: „După părerea mea, abordarea Guvernului este greşită, trebuia să organizeze alegeri parţiale. Această tema trebuie abordată de cei în cauză. Ştiu că la Cluj s-a ajuns şi la un proces pe această speţă”.
Klaus Iohannis nu a vrut să comenteze atacul fostului președinte Traian Băsescu referitoare la un interviul acordat de președinte în presa germană, în care acesta a răspuns întrebărilor jurnaliștilor în limba germană.
„Nu comentez afirmațiile lui Traian Basescu, vă rog să îl întrebați ce a vrut să spună”. La insistențele jurnalistului, Iohannis a precizat: Nu comentez afirmațiile fostului predecesor”.
La observaţia că sesizează CCR pe tema Legii serviciilor comunitare de utilităţi publice (Legea 51/2006) invocând aspecte procedurale, Iohannis a spus: „Sunt de părere că primarii, preşedinţii de CJ trebuie să aibă posibilitatea să fie membri în Consiliul de Administraţie dacă societatea este constituită pentru a satisface nevoile unei arii mai mari decât un judeţ, la nivel regional. În altă form, nu”.
Întrebat de ce consideră bine-venită alegerea preşedinţilor de CJ de consilierii judeţeni şi alegerea primarilor într-un singur tur, Iohannisa răspuns: „La primari, Parlamentul a decis să lase această chestiune neschimbată, şi mi se pare că poate fi promulgată. Dacă ne referim la preşedinţi de CJ, un judeţ este o entitate administrativ-teritorială mai degrabă tehnică. Nu cred că există o comunitate judeţeană similară unei unităţi de tip localitate sau comună. Nu se impune alegera directă. La început, după revoluţie, preşedinţii de CJ au fost aleşi indirect, dintre consilierii judeţeni”, a explicat președintele.
Întrebat de ce nu a cerut o selecţie pe criterii de competenţă, cum a cerut CE, pentru şefia DIICOT , Iohannis a spus că procedura legală a fost respectată: „Mi s-a făcut o propunere. Este de datoria mea să mă informez foarte bine înainte de a face o astfel de nominalizare. Am avut o discuţie destul de lungă cu candidatul, am cerut toate documentele”.
Întrebat dacă apreciază că tăierile ilegale de păduri reprezintă un atentat la siguranţă naţională, Iohannis a răspuns afirmativ: „După ce facem analiză în CSAT, vom ajunge la anumite concluzii”, a mai precizat Iohannis.
Despre situaţia cardului de sănătate, pre;edintele a spus că ministrul Bănicioiu a fost la el și că i-a prezentat situația, concluzia fiind că implementarea cardului a fost prost pregătită: „Consider în continuare că populaţia a fost insuficient de bine informată. Ar fi fost nevoie de o campanie naţională de informare şi atunci sincopele ar fi putut fi evitate”, a explicat Iohannis.
3.042.721 hits video
Legea contestată de președintele Iohannis la CCR. „Echivalează cu introducerea cenzurii”! octavpelin.wordpress.com/2020/07/11/leg… 50 minutes ago
News Alert Ludovic Orban: „Unele cluburi ar trebui închise”. Măsura luată în considerare de premier ! octavpelin.wordpress.com/2020/07/11/new… 57 minutes ago

References: CCR 

CCR 

CCR 
 CCR 
 CCR 
 CCR